་སེམས་དཔའི་སྔགས་ཀྱི་སྒོའི་སྤྱད་པ་སྤྱོད་པ་རྣམས་ཀྱི་མྱུར་དུ་གྲུབ་པའོ།།ཤེས
རབ་ཀྱི་ཕ་རོལ་ཏུ་ཕྱིན་པ་རྣམས་ལ་མངོན་པར་སྦྱོར་བ་རྣམས་ཀྱི་སྒོམ་པ་ལྷག་པར་རྟོགས་པའོ།།གཉིས་སུ་མེད་པ་སོ་སོར་རྟོག་པ་སྒོམ་པ་མངོན་པར་སྦྱོར་བ་རྣམས་ཀྱི་སྟོང་པ་ཉིད་སོ་སོར་རྟོགས་པའོ།།ཕ་རོལ་ཏུ་ཕྱིན་པ་དང་ཚོགས་ཐམས་ཅད་ཀྱི་སྐྱེད་པའོ།།
ཡོངས་སུ་དག་པའི་ས་དང་ཕ་རོལ་ཏུ་ཕྱིན་པ་ཐམས་ཅད་ཀྱི་ཡོངས་སུ་རྫོགས་པའོ།།ཡང་དག་པའི་འཕགས་པའི་བདེན་པ་བཞི་པོ་རྣམས་ཀྱི་སོ་སོར་རྟོགས་པའོ།།དྲན་པ་ཉེ་བར་གཞག་པ་བཞི་པོ་རྣམས་ཀྱི་ཆོས་ཐམས་ཅད་གཅིག་པའི་སོ་སོར་རྟོགས་པའོ།།
མཚན་ཡང་དག་པར་བརྗོད་པ་འདི་ནི་ཇི་སྲིད་སངས་རྒྱས་ཀྱི་ཡོན་ཏན་ཐམས་ཅད་ཀྱི་ཡོངས་སུ་རྫོགས་པའི་བར་རོ།།འདི་ནི་འཁོར་ལོ་གཉིས་པའི་རྗེས་སུ་བསྔགས་པ་ལྔ་བཅུ་རྩ་གཉིས་སོ།།།།གཞན་ཡང་ལག་ན་རྡོ་རྗེ་རྡོ་རྗེ་འཆང་།།མཚན་ཡང་དག་
ནི་སེམན་ཐམས་ཅད་ཀྱི་ལུས་དང་ངག་རང་ཡིད་ཀྱིས་ཀུན་ཏུ་སྤྱད་པའི་སྡིག་པ་མ་ལུས་པ་རབ་ཏུ་ཞི་བར་བྱེད་པའོ།།སེམས་ཅན་ཐམས་ཅད་ཀྱི་ངན་སོང་ཐམས་ཅད་རྣམ་པར་སྦྱོར་བའོ།།ངན་འགྲོ་ཐམས་ཅད་ཟློག་པའོ།།ལས་ཀྱི་སྒྲི་པ

ཐམས་ཅད་ཡང་དག་པར་གཅོད་པའོ།།མི་ཁོམ་པ་བརྒྱད་དུ་སྐྱེ་བར་འགྱུར་བ་ཐམས་ཅད་མི་སྐྱེ་བར་བྱེད་པའོ།།འཇིགས་པ་ཆེན་པོ་བརྒྱད་ཉེ་བར་ཞི་བར་བྱེད་པའོ།།རྨི་ལམ་ངན་པ་ཐམས་ཅད་ངེས་པར་སེལ་བར་བྱེད་པའོ།།མཚན་མ་ངན་པ་ཐམས
ཅད་རྣམ་པར་སེལ་བར་བྱེད་པའོ།།ལྟས་ངན་པ་དང་བགེགས་ཐམས་ཅད་ཉེ་བར་ཞི་བར་བྱེད་པའོ།།བདུད་ཀྱི་དགྲའི་ལས་ཐམས་ཅད་ཐག་རིང་དུ་བྱེད་པའོ།།དགེ་བའི་རྩ་བ་དང་བསོད་ནམས་ཐམས་ཅད་ཉེ་བར་འཕེལ་བར་བྱེད་པའོ།།ཚུལ་བཞིན་མ་ཡིན
པའི་ཡིད་ལ་བྱེད་པ་ཐམས་ཅད་མི་སྐྱེ་བར་བྱེད་པའོ།།རྒྱགས་པ་དང་ང་རྒྱལ་དང་དྲེགས་པ་དང་ངར་འཛིན་པ་ཐམས་ཅད་ངེས་པར་འཇོམས་པར་བྱེད་པའོ།།སྡུག་བསྔལ་དང་ཡིད་མི་བདེ་བ་ཐམས་ཅད་མི་སྐྱོ་བར་བྱེད་པའོ།།དེ་བཞིན་གཤེགས་པ་ཐམས
ཅད་ཀྱི་སྙིང་པོར་གྱུར་པའོ།།བྱང་ཆུབ་སེམས་དཔའ་ཐམས་ཅད་ཀྱི་གསང་བར་གྱུར་པའོ།།ཉན་ཐོས་དང་རང་སངས་རྒྱས་ཐམས་ཅད་ཀྱི་གསང་ཚོན་དུ་གྱུར་པའོ།།ཕྱག་རྒྱ་དང་སྔགས་ཐམས་ཅད་དུ་གྱུར་པའོ།།ཆོས་ཐམས་ཅད་བརྗོད་དུ
མེད་པར་སྨྲ་བ་རྣམས་ཀྱི་དྲན་པ་དང་ཤེས་བཞིན་ཡང་དག་པར་སྐྱེད་པའོ།།བླ་ན་མེད་པའི་ཤེས་རབ་དང་ཡིད་གཞུངས་པར་བྱེད་པའོ།།ནད་མེད་པ་དང་སྟོབས་དང་དབང་ཕྱུག་ཕུན་སུམ་ཚོགས་པར་བྱེད་པའོ།།དཔལ་དང་དགེ་བ་དང་ཞི་བ་དང་།།
ལེགས་པ་རབ་ཏུ་འཕེལ་བར་བྱེད་པའོ།།གྲགས་པ་དང་སྙན་པ་དང་ཚིགས་སུ་བཅད་པ་དང་བསྟོད་པ་རབ་ཏུ་གསལ་བར་བྱེད་པའོ།།ནད་དང་འཇིགས་པ་ཆེན་པོ་ཐམས་ཅད་ཉེ་བར་ཞི་བར་བྱེད་པའོ།།ཤིན་ཏུ་དག་པ་རྣམས་ཀྱི་ཤིན་ཏུ་དག་པའོ།།ཤིན་ཏུ
གཙང་བ་རྣམས་ཀྱི་ཤིན་ཏུ་གཙང་བའོ།།ཤིན་ཏུ་འབྱོར་ལྡན་རྣམས་ཀྱི་ཤིན་ཏུ་འབྱོར་ལྡན་ནོ།།ཤིན་ཏུ་བཀྲ་ཤིས་པ་རྣམས་ཀྱི་ཤིན་ཏུ་བཀྲ་ཤིས་པའོ།།སྐྱབས་འདོད་པ་རྣམས་ཀྱི་སྐྱབས་སོ།།གནས་མེད་པ་རྣམས་ཀྱི་གནས་སོ།།སློབ་པ་འདོད

པ་རྣམས་ཀྱི་སྒྲུབ་པའོ།།དཔུང་གཉེན་མེད་པ་རྣམས་ཀྱི་དཔུང་གཉེན་ནོ།།གླིང་འདོད་པ་རྣམས་ཀྱི་གླིང་དུ་གྱུར་པའོ།།རྟེན་མེད་པ་རྣམས་ཀྱི་བླ་ན་མེད་པའི་རྟེན་དུ་གྱུར་པའོ།།སྲིད་པའི་རྒྱུ་མཚོའི་ཕ་རོལ་ཏུ་འགྲོ་བ་རྣམས་ཀྱི་གྱུར་གྱུ
འོ།།ནད་ཐམས་ཅད་ངེས་པར་འཇོམས་པའི་ཕྱིར་སྨན་པའི་རྒྱལ་པོ་ཆེན་པོར་གྱུར་པའོ།།བླང་བར་བྱ་བ་དང་དོར་བར་བྱ་བའི་དངོས་པོ་རྣམ་པར་དབྱེ་བའི་ཕྱིར་ཤེས་རབ་ཏུ་གྱུར་པའོ།།ལྟ་བ་ངན་པའི་མུན་པའི་སྐྲག་རྔམ་ཐམས་ཅད་བསལ་བའི་ཕྱིར་ཨོཾ་ཤེཥྚ
ཀྱི་སྣང་བར་གྱུར་པའོ།།སེམས་ཅན་ཐམས་ཅད་ཀྱི་བསམ་པ་དང་།འདོད་པ་ཇི་ལྟ་བ་བཞིན་དུ་ཡོངས་སུ་རྫོགས་པའི་ཕྱིར་ཡིད་བཞིན་གྱི་ནོར་བུར་འགྱུར་བའོ།།འཇམ་དཔལ་གྱི་ཡེ་ཤེས་ཀྱི་སྐུ་རབ་ཏུ་ཐོབ་པའི་ཕྱིར་ཐམས་ཅད་མཁྱེན་པའི་ཡེ་ཤེས་སུ་གྱུར་པ་རོ།
སྤྱན་ལྔ་རབ་ཏུ་ཐོབ་པའི་ཕྱིར་ཡོངས་སུ་དག་པའི་ཡེ་ཤེས་གཟིགས་པར་གྱུར་པའོ།།ཟང་ཟིང་དང་མི་འཇིགས་པ་དང་ཆོས་ཀྱི་སྦྱིན་པ་རབ་ཏུ་གཏོང་བ་ཉིད་ཀྱིས་ཕ་རོལ་ཏུ་ཕྱིན་པ་དྲུག་ཡོངས་སུ་རྫོགས་པར་གྱུར་པའོ།།བསོད་ནམས་དང་ཡེ་ཤེས་ཀྱི་ཚོགས་
དོང་ཏིང་ངེ་འཛིན་ཡོངས་སུ་རྫོགས་པ་ཉིད་ཀྱིས་ས་བཅུ་རབ་ཏུ་ཐོབ་པར་གྱུར་པའོ།།གཉིས་ཀྱི་ཆོས་དང་བྲལ་བའི་ཕྱིར་གཉིས་སུ་མེད་པའི་ཆོས་ཉིད་དོ།།ལྷག་པར་སྒྲོ་འདོགས་པ་དང་བྲལ་བ་ཉིད་ཀྱི་ཕྱིར་དེ་བཞིན་ཉིད་ཀྱི་རང་བཞིན་དང་གཞན་མ་ཡིན
པའི་ཆོས་ཉིད་དོ།།དེ་བཞིན་གཤེགས་པ་ཐམས་ཅད་ཀྱི་ཡེ་ཤེས་ཀྱི་སྐུ་ཡོངས་སུ་དག་པའི་རང་བཞིན་ཉིད་ཀྱིས་ཡང་དག་པའི་མཐའི་རང་བཞིན་ཉིད་དོ།།ལྟ་བ་ངན་པའི་ཚང་ཚོང་མ་ལུས་པ་ངེས་པར་སེལ་བ་ཉིད་ཀྱིས་རྣམ་པ་ཐམས་ཅད་ཆེན་པོ་སྟོང་པ་ཉིད་ཀྱི་རང་།
བཞིན་ཉིད་དོ།།མཚན་ཡང་དག་པར་བརྗོད་པ་འདི་ནི་འདི་ལྟར་གཉིས་སུ་མེད་པའི་ཆོས་ཉིད་ཀྱི་དོན་དང་མིང་ཡང་དག་པར་འཛིན་པ་རབ་ཏུ་གསལ་བར་བྱེད་པ་ཉིད་ཀྱིས་ཆོས་ཐམས་ཅད་བརྗོད་དུ་མེད་པར་གྱུར་པའོ།།འདི་ནི་འཁོར་ལོ་གསུམ་པའི་རྗེས་སུ་བསྔགས།

པ་ལྔ་བཅུ་རྩ་གཉིས་སོ།།།།གཞན་ཡང་ལག་ན་རྡོ་རྗེ་རྡོ་རྗེ་འཆང་།རིགས་ཀྱི་བུའམ་རིགས་ཀྱི་བུ་མོ་གང་ལ་ལ་སྔགས་ཀྱི་སྒོའི་སྤྱད་པ་སྤྱོད་པས།བཅོམ་ལྡན་འདས་འཇམ་དཔལ་ཡེ་ཤེས་སེམས་དཔའི་ཡེ་ཤེས་ཀྱི་སྐུ།དེ་བཞིན་གཤེགས་པ་ཐམས་ཅད་ཀྱི་ཡེ།
ཤེས་ཀྱི་སྐུ་གཉིས་སུ་མེད་པ་དོན་དམ་པའི་མཚན་ཡང་དག་པར་བརྗོད་པ།གཙུག་གི་ནོར་བུ་ཞེས་བྱ་བ་འདི་མཐའ་དག་ཡོངས་སུ་རྫོགས་པ།མ་ཚང་བ་མེད་པ།དུམ་བུ་མ་ཡིན་པ།ཚིགས་སུ་བཅད་པ་དང་།ཚིག་དང་ཡི་གེ་འདི་རྣམས་ཉིད་ཀྱིས་ཉི་མ་པོ
སོར་དུས་གསུམ་དུ་འཛིན་པར་བྱེད་པ་དང་།རྗོད་པར་བྱེད་པ་དང་།ཀུན་ཆུབ་པར་བྱེད་པ་དང་།ཚུལ་བཞིན་ཡིད་ལ་བྱེད་པ་དང་།གཞན་རྣམས་ལ་ཡང་དུས་ཇི་ལྟ་བར་རྒྱས་པ་ཇི་ལྟ་བ་བཞིན་རབ་ཏུ་གསལ་བར་བྱེད་པ་དང་།མཚན་གྱི་དོན་གཞན་དང་གཞན
རེ་རེ་ཞིང་འང་འཇམ་དཔལ་ཡེ་ཤེས་ཀྱི་སྐུ་མངོན་དུ་བྱས་ཏེ།ཡིད་རྩེ་གཅིག་པས་སྒོམ་པར་བྱེད་པ་དང་།ལྷག་པར་མོས་པ་དང་།དེ་ཁོ་ན་ཡིད་ལ་བྱེད་པ་དག་གིས་ཀུན་ནས་སྒོའི་གནས་པས་གནས་པ་དང་།ཆོས་ཐམས་ཅད་སོ་སོར་རྟོགས་པ་དང་།མཆོག་
གྱུར་པ་དང་།རྙོག་པ་མེད་པ་དང་།ཤེས་རབ་ཀྱིས་རྗེས་སུ་འབིགས་པ་དང་།དད་པས་ཡང་དག་པར་བགྲོད་པ་དེ་ལ་ནི།དུས་གསུམ་དུ་དུས་མེད་པར་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཡང་དག་པར་འདུས་ཏེ་ཡང་དག་པར་གཤེགས་ཤིང
ཡང་དག་པར་བྱོན་ནས་ཆོས་ཐམས་ཅད་ཀྱི་སྒོ་རྣམས་ཉེ་བར་སྟོན་པར་འགྱུར་རོ།།བདག་ཉིད་སྒོམ་པ་ཉེ་བར་སྟོན་པར་བྱེད་དོ།།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱི་རླབས་ཀྱིས་ཀྱང་ལུས་དང་ངག་དང་ཡིད་ཀྱི་རྒྱུད་ལ་ཡང་དག
ར་བྱིན་གྱིས་རློབ་པར་བྱེད་དོ།།སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་རྗེས་སུ་འཛིན་པས་ཀྱང་རྗེས་སུ་འཛིན་པར་བྱེད་དོ།།ཆོས་ཐམས་ཅད་ལ་མི་འཇིགས་པའི་སྤོབས་པ་ཡང་ཉེ་བར་སྒྲུབ་པར་བྱེད་དོ།།དགྲ་བཅོམ་པ་དང་ཉན་ཐོས་དང་རང་

སངས་རྒྱས་ཐམས་ཅད་ཀྱང་འཕགས་པའི་ཆོས་ལ་སྡུག་པའི་བསམ་པ་ཉིད་ཀྱིས་བདག་གི་དངོས་པོ་ཡང་ཉེ་བར་སྟོན་པར་བྱེད་དོ།།གདུལ་དཀའ་བ་འདུལ་བ་པོ་རྣམས་ཀྱང་ཁྲོ་བོའི་རྒྱལ་པོ་ཆེན་པོ་དང་།རྡོ་རྗེ་འཆང་ཆེན་པོ་ལ་སོགས་པ་འགྲོ་བ་ཡོངས
སུ་སྐྱོབ་པར་གྱུར་པ་གཟུགས་སྣ་ཚོགས་པའི་སྤྲུལ་པའི་སྐུ་རྣམས་ཀྱིས་མདངས་དང་སྟོབས་དང་གཟི་བརྗིད་ཟིལ་གྱིས་མི་གནོན་པ་ཉིད་དང་།སྔགས་དང་ཕྱག་རྒྱ་དང་མངོན་པར་རྟོགས་པ་དང་དཀྱིལ་འཁོར་རྣམས་ཉེ་བར་སྟོན་པར་བྱེད་དོ།།སྔགས་དང་རིག་པའི་རྒྱལ་པོ།
མ་ལུས་པ་དང་།བགེགས་དང་ལོག་འདྲེན་དང་བདུད་དང་དགྲ་ཕྱིར་རྒོལ་བ་དང་གཞན་གྱིས་མི་ཐུབ་པ་ཆེན་པོ་ཐམས་ཅད་ཀྱང་།མཚན་མོ་དང་ཉིན་མོང་བཅས་པར་སྐད་ཅིག་སོ་སོར་སྤྱོད་པ་ཐམས་ཅད་དང་ལམ་རྣམས་སུ་ཡང་།སྲུང་བ་དང་སྐྱོབ་པ་དང་།སྦེད་པར
བྱེད་དོ།།ཚངས་པ་དང་དབང་པོ་དང་།ཉེ་དབང་པོ་དང་།དྲག་པོ་དང་།སྲེད་མེད་ཀྱི་བུ་དང་།ཀུན་འགྱེད་གཞོན་ནུ་དང་།དབང་ཕྱུག་ཆེན་པོ་དང་།སྨིན་དྲུག་གི་བུ་དང་།ནག་པོ་ཆེན་པོ་དང་།དགའ་བྱེད་དབང་ཕྱུག་དང་།གཤིན་རྗེ་དང་།ཆུ་ལྷ་དང་།ལུས
ངན་དང་།འཕྲོག་མ་དང་།ཕྱོགས་བཅུའི་འཇིག་རྟེན་སྐྱོང་བ་གང་ཡིན་པ་དེ་དག་ཐམས་ཅད་ཀྱང་རྟག་པར་རྒྱུན་དུ་མཚན་མོ་དང་།ཉིན་མོར་བཅས་པ་འགྲོ་བ་དང་།གནས་པ་དང་།ཉལ་བ་དང་།འདུག་པ་དང་།གཉིད་ལོག་པ་དང་།གཉིད་སད་པ་དང་།མཉམ
པར་བཞག་པ་དང་།མཉམ་པར་མ་བཞག་པ་དང་།གཅིག་པུར་གནས་པ་དང་།སྐྱེ་བོ་མང་པོའི་ནང་དུ་སོང་བ་དང་།ཇི་སྲིད་གྲོང་དང་།གྲོང་ཁྱེར་དང་།གྲོང་རྡལ་དང་།ལྗོངས་དང་།ཡུལ་འཁོར་དང་།རྒྱལ་པོའི་ཕོ་བྲང་ན་གནས་པ་དང་།དབང་པོའི་ཕུར་པ་དང་།
སྒོ་ཁང་དང་།ལམ་སྲང་དང་།སྲང་དང་།བཞི་མདོ་དང་།སུམ་མདོ་དང་།གྲོང་ཁྱེར་གྱི་བར་དང་།ཚོང་ཁང་གི་ནང་དུ་གནས་པ་དང་།ཇི་སྲིད་ཁང་སྟོང་དང།རི་དང་།དགོན་པ་དང་།ཆུ་ཀླུང་དང་།དུར་ཁྲོད་དང་།ནགས་ཚང་ཚིང་དུ་ཉེ་བར་སོན་པ

དང་།འབགས་པ་དང་།མ་འབགས་པ་དང་།མྱོས་པ་དང་།རབ་ཏུ་མྱོས་པ་ན་རྟག་ཏུ་ཐམས་ཅད་ཀྱི་ཚེ་རྣམ་པ་ཐམས་ཅད་དུ་མཆོག་ཏུ་བསྲུང་བ་དང་།བསྐྱབ་པ་དང་།སྦེད་པ་བྱེད་པར་འགྱུར་རོ།།ཉིན་མོ་དང་མཚན་མོ་མཆོག་ཏུ་བདེ་ལེགས་སུ་བྱེད་པར
འགྱུར་རོ།།གཞན་ཡང་གང་ལྷ་དང་།ཀླུ་དང་།གནོད་སྦྱིན་དང་།དྲི་ཟ་དང་།ལྷ་མ་ཡིན་དང་།ནམ་མཁའ་ལྡིང་དང་།མི་འམ་ཅི་དང་།ལྟོ་འཕྱེ་ཆེན་པོ་དང་།མི་དང་།མི་མ་ཡིན་པ་རྣམས་དང་།གཞན་ཡང་གང་གཟའ
དང་།རྒྱུ་སྐར་དང་།མ་མོ་དང་།ཚོགས་ཀྱི་བདག་པོ་རྣམས་དང་།གང་ཡང་མ་མོ་བདུན་པོ་རྣམས་དང་།གང་ཡང་གནོད་སྦྱིན་མོ་དང་།སྲིན་མོ་དང་།ཤ་ཟ་མོ་རྣམས་ཏེ།དེ་རྣམས་ཐམས་ཅད་ལྷན་ཅིག་མཐུན་པར་སྔ་དང་བཅས་པ།འཁོར་དང
བཅས་པ་རྣམས་ཀྱིས།སྤྱོད་ལམ་དང་ལམ་རྣམས་སུ་ཡང་མཆོག་ཏུ་བསྲུང་བ་དང་།བསྐྱལ་པ་དང་།སྦ་བ་བྱེད་པར་འགྱུར་རོ།།གཞན་ཡང་དེའི་ལུས་ལ་མདངས་དང་སྟོབས་རབ་ཏུ་འཇུག་པར་བྱེད་དོ།།ནད་མེད་པ་དང་།སྟོབས་དང་།ཚེ་འཕེལ་བ
ཡང་ཉེ་བར་སྒྲུབ་པར་བྱེད་དོ།།འདི་ནི་འཁོར་ལོ་བཞི་པའི་རྗེས་སུ་བསྔགས་པ་བཅུ་དགུ་པའོ།།།།གཞན་ཡང་ལག་ན་རྡོ་རྗེ་རྡོ་རྗེ་འཆང་།མཚན་ཡང་དག་པར་བརྗོད་པ་གཙུག་གི་ནོར་བུ་ཞེས་བྱ་བ་འདི་ནི་ཉི་མ་སོ་སོར་མ་ཉམས་པ་ཡང་དག་པར་བླངས་ཏེ།མགྲིན།
པར་གནས་པ་ལན་གསུམ་དུ་ཁ་ཏོན་དུ་བྱེད་པ་དང་།གླེགས་བམ་དུ་ཆུད་པ་ཀློག་པར་བྱེད་པ་དང་།རབ་ཏུ་འདོན་པར་བྱེད་པ་དང་།བཅོམ་ལྡན་འདས་འཇམ་དཔལ་ཡེ་ཤེས་སེམས་དཔའི་གཟུགས་ལ་དམིགས་ཏེ།དེའི་གཟུགས་ཀྱི་རྗེས་སུ་སེམས་པར་བྱེད་པ
དང་།།དེའི་གཟུགས་ཀྱི་རྗེས་སུ་བསམ་གཏན་བྱེད་པས་དེ་ཉིད་སྤྲུལ་པའི་གཟུགས་ཀྱི་སྐུ་ཡིས་ཡུན་མི་རིང་བ་ཉིད་ལས་གདུལ་བྱའི་དབང་ཉེ་བར་བཟུང་ནས་མཐོང་བར་འགྱུར་རོ།།སངས་རྒྱས་དང་བྱང་ཆུབ་སེམས་དཔའ་ཐམས་ཅད་སྣ་ཚོགས་པའི་སྤྲུལ་པའི

གཟུགས་ཀྱི་སྐུ་དང་།ལྷན་ཅིག་གནས་པ་ནམ་མཁའི་མཐིལ་ན་བཞུགས་པ་རྣམས་ཀྱང་མཐོང་བར་འགྱུར་རོ།།སེམས་དཔའ་ཆེན་པོ་དེའི་སྐྱེ་བ་ཇི་ལྟར་གྱུར་ཀྱང་ངན་འགྲོ་དང་།ངན་སོང་དུ་ལྟུང་བའི་འཇིག་པ་འབྱུང་བར་མི་འགྱུར་རོ།།རིགས།
ངན་དུ་སྐྱེ་བར་མི་འགྱུར་རོ།།ཡུལ་མཐའ་འཁོབ་ཀྱི་སྤྱི་བོར་སྐྱེ་བར་མི་འགྱུར་རོ།།དབང་པོ་དམན་པར་མི་འགྱུར་རོ།།དབང་པོ་མ་ཚང་བར་མི་འགྱུར་རོ།།ལོག་པར་ལྟ་བའི་རིགས་སུ་སྐྱེ་བར་མི་འགྱུར་རོ།།སངས་རྒྱས་མི་བཞུགས་པའི་སངས་རྒྱས་ཀྱི།
ཞིང་རྣམས་སུ་སྐྱེ་བར་མི་འགྱུར་རོ།།སངས་རྒྱས་འབྱུང་བ་དང་དེས་བསྟན་པའི་ཆོས་སྤོང་བ་དང་ལྐོག་ཏུ་གྱུར་པར་མི་འགྱུར་རོ།།ལྷ་ཚེ་རིང་པོ་རྣམས་སུ་སྐྱེ་བར་མི་འགྱུར་རོ།།མུ་གེ་དང་ནད་དང་མཚོན་གྱི་བསྐལ་པ་རྣམས་ལ་སྐྱེ་བར་མི་འགྱུར་རོ།།སྙིག
མ་ལྔའི་དུས་རྣམས་ལ་སྐྱེ་བར་མི་འགྱུར་རོ།།རྒྱལ་པོ་དང་ཆོམགུན་དང་དགྲའི་འཇིགས་པ་འབྱུང་བར་མི་འགྱུར་རོ།།རྒུད་པ་དང་དབུལ་བའི་འཇིགས་པ་ཐམས་ཅད་འབྱུང་བར་མི་འགྱུར་རོ།།མི་བསྔགས་པ་དང་།སྤང་བ་འདེབས་པ་དང་།སྤྱོད་པ་དང་
སྙན་པ་དང་།གྲགས་པ་ངན་པའི་འཇིགས་པ་འབྱུང་བར་མི་འགྱུར་རོ།།སྐྱེ་བ་བཟང་པོ་དང་རིགས་དང་རུས་ཕུན་སུམ་ཚོགས་པ་འབྱུང་བར་འགྱུར་རོ།།ཀུན་ནས་མཛེས་པར་གྱུར་པ་དང་།གཟུགས་དང་ཁ་དོག་དང་ཡང་དག་པར་ལྡན་པར་འགྱུར་རོ།།འཇིག་རྟེན་
པ་རྣམས་ཀྱི་སྡུག་པ་དང་།ཡིད་ལ་འབབ་པ་དང་།འགྲོགས་ན་མཆོག་ཏུ་བདེ་བ་དང་།མཐོང་ན་དགའ་བར་འགྱུར་རོ།།འཇིག་རྟེན་པ་རྣམས་ཀྱི་མཛེས་པ་དང་།སྐལ་བ་བཟང་པོ་དང་ལྡན་པ་དང་།ཚིག་གཟུང་བར་བྱ་བར་འགྱུར་རོ།།གང་དང་གང་དུ་སྐྱེ་བར
འགྱུར་བ་དེ་དང་དེར་སྐྱེ་བ་དྲན་པར་འགྱུར་རོ།།ལོངས་སྤྱོད་ཆེ་བ་དང་།འཁོར་མང་བ་དང་།ལོངས་སྤྱོད་མི་ཟད་པ་དང་།འཁོར་མི་ཟད་པར་འགྱུར་རོ།།སེམས་ཅན་ཐམས་ཅད་ཀྱི་མཆོག་ཏུ་གྱུར་པའི་སྨོན་ལམ་དང་ཡེ་ཤེས་དང་ཡང་དག་པར་ལྡོན་པར

འགྱུར་རོ།།རང་བཞིན་གྱིས་ཀྱང་ཕ་རོལ་ཏུ་ཕྱིན་པ་དྲུག་གི་ཡོན་ཏན་དང་ཡང་དག་པར་ལྡན་པར་འགྱུར་རོ།།ཚངས་པའི་གནས་བཞི་ལ་གནས་པར་འགྱུར་རོ།།དྲན་པ་དང་ཤེས་བཞིན་དང་།ཐབས་དང་སྟོབས་དང་སྨོན་ལམ་དང་ཡེ་ཤེས་དང་
ཡང་དག་པར་ལྡན་པར་འགྱུར་རོ།།བསྟན་བཅོས་ཐམས་ཅད་ལ་འཇིགས་པ་མེད་པ་དང་།སྐྱེ་མཁས་པར་ཡང་འགྱུར་རོ།།ཚིག་གསལ་བ་དང་བླུན་པོ་མ་ཡིན་པ་དང་།བློ་གསལ་བར་འགྱུར་རོ།།མཁས་པ་དང་ལེ་ལོ་མེད་པ་དང་།ཆོས་ཤེས་པ
དང་།དོན་ཆེ་བ་དང་།སྲེད་པ་མེད་པར་འགྱུར་རོ།།སེམས་ཅན་ཐམས་ཅད་ཀྱི་མཆོག་ཏུ་ཡིད་བརྟན་པར་བྱ་བ་དང་།སློབ་དཔོན་དང་།བླ་མ་བཀུར་བར་བྱ་བར་འགྱུར་རོ།།དེའི་སྔོན་མ་ཐོས་པའི་བཟོ་དང་རྩིས་དང་ཤེས་པ་དང་།བསྟན་བཅོས
ཐམས་ཅད་ཀྱང་དོན་དང་གཞུང་ལས་རབ་ཏུ་གསལ་བར་ཡང་དག་པར་རྟོགས་པར་འགྱུར་རོ།།ཤིན་ཏུ་ཡོངས་སུ་དག་པའི་ཚུལ་ཁྲིམས་དང་།འཚོ་བ་དང་།ཀུན་ཏུ་སྤྱོད་པ་སྤྱོད་པ་དང་ལྡན་པར་འགྱུར་རོ།།ལེགས་པར་རབ་ཏུ་འབྱུང་བ་དང་།ལེགས་པར
སྙེན་པར་རྫོགས་པར་འགྱུར་རོ།།ཐམས་ཅད་མཁྱེན་པ་ཉིད་དང་།བྱང་ཆུབ་ཀྱི་སེམས་རབ་ཏུ་བརྗ